Manfred Eigen
Store norske leksikon,Realfag,Kjemi,Fysikalsk kjemi
Manfred Eigen var en tysk kjemiker som fikk Nobelprisen i kjemi i 1967 sammen med Ronald G. W. Norrish og Georg Porter for undersøkelser vedrørende ytterst raske kjemiske reaksjoner ved likevektsforstyrrelser av kortvarige energi-impulser.
Fra 1964 var han direktør for Max-Planck-Instituttet for fysikalsk kjemi i Göttingen.Når et system i kjemisk likevekt blir utsatt for en temperatur- eller trykkendring, vil det dannes en ny likevektstilstand, og denne nye tilstanden blir dannet med en karakteristisk fart. Eigen er kjent for studier av reaksjonsfart med hjelp av ultralyd. Eksterne lenker Nobelstiftelsens nettsider om kjemiprisen 1967